b'\n_START_ARTICLE_\nGostol TST\n_START_SECTION_\nPeskalni stroji\n_START_PARAGRAPH_\nTip peskalnega stroja se izbere glede na \xc5\xa1tevilne parametre, kot so: proizvodni proces, raznolikost obdelovancev, koli\xc4\x8dina obdelovancev, namen peskanja, tehni\xc4\x8dno-tehnolo\xc5\xa1ke instalacije in prostorske omejitve.\n_START_SECTION_\nPeskanje\n_START_PARAGRAPH_\nPeskanje je \xc4\x8di\xc5\xa1\xc4\x8denje povr\xc5\xa1ine s pomo\xc4\x8djo abrazivnega sredstva, ki ga pod pritiskom zraka oz. s pomo\xc4\x8djo turbin, pri veliki hitrosti nana\xc5\xa1amo na povr\xc5\xa1ino. Peskanje se uporablja za \xc4\x8di\xc5\xa1\xc4\x8denje razli\xc4\x8dnih povr\xc5\xa1in, kot so: razne jeklene konstrukcije, cevovodi, \xc5\xa1asije, profili, plo\xc4\x8devina itd. Najpogosteje se kot medij za peskanje uporablja kremen\xc4\x8dev pesek. S peskanjem se povr\xc5\xa1ina o\xc4\x8disti ter hkrati postane hrapava, kar predstavlja osnovo za nana\xc5\xa1anje za\xc5\xa1\xc4\x8ditnih sredstev. Hrapavost povr\xc5\xa1ine je odvisna od materialov, ki se uporabljajo v procesu peskanja.\n_START_SECTION_\nPodjetja v tujini\n_START_PARAGRAPH_\nGostol RU, Moskva, Rusija_NEWLINE_Gostol TST India, Bangalore, Indija_NEWLINE_Gostol TST Qingdao Machinery, Qingdao, Kitajska\n_START_SECTION_\nZgodovina podjetja\n_START_PARAGRAPH_\nKot prve za\xc4\x8detke razvoja strojegradnje se lahko navede ustanovitev podjetja Gostol - gori\xc5\xa1ke strojne tovarne in livarne v Novi Gorici leta 1947. V strojni tovarni sta se najprej razvila programa prehrambene in livarske opreme. Ker pa je bilo vedno ve\xc4\x8d zahtev za izdelavo peskalnih strojev izven livarn, se je postopoma pri\xc4\x8del program peskalne tehnike razvijati samostojno, tako da so se pojavili na podro\xc4\x8dju strojegradnje trije osnovni programi._NEWLINE_Proizvodnja na dana\xc5\xa1nji lokaciji na \xc4\x8ciginju je stekla leta 1972, ko se je iz Avtoprevoza izlo\xc4\x8dila delavnica kovinskih izdelkov, ki se je povezala z Gostolom v Novi Gorici in pri\xc4\x8dela na tolminski lokaciji izdelovati predvsem varjene konstrukcije za potrebe programov strojegradnje znotraj sistema Gostol. Te\xc5\xbenja takratnega TOZD-a Tovarne strojev Tolmin je bila, da zaposli tudi \xc4\x8dim ve\xc4\x8d mladih strokovnjakov. Tako se je postopoma poleg \xc4\x8diste proizvodne funkcije pri\xc4\x8delo izvajati tudi del razvojne funkcije, kar je bila osnova za kansej\xc5\xa1e ustanavljanje samostojne gospodarske dru\xc5\xbebe na tej lokaciji. Konec 80-ih let je pri\xc5\xa1lo do ponovnega zdru\xc5\xbeevanja TOZD-ov v enovito DO s programskimi enotami. Tako je bila lokacija na \xc4\x8ciginju sestavni del PE Peskalna tehnika z delom razvoja in proizvodno-tehni\xc4\x8dno funkcijo, ki se je v letu 1990 preoblikovala v samostojno dru\xc5\xbebo z omejeno odgovornostjo Gostol-P.T., d.o.o., Nova Gorica v sistemu Gostol. V letu 1992 je bilo ustanovljeno podjetje Gostol TST d.o.o., kot samostojno podjetje, v obstoje\xc4\x8di obliki. V letu 2013 se je podjetje iz d.o.o. preoblikovalo v d.d. V letu 2014 so odprli podjetje v Rusiji, v letu 2015 pa v Indiji in na Kitajskem.'